Bruselj, 07.10.2004

COM(2004) 638 final

2004/0225 (COD)

Predlog

DIREKTIVA EVROPSKEGA PARLAMENTA IN SVETA

o devetindvajseti spremembi Direktive Sveta 76/769/EGS o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov (snovi, razvrščene kot rakotvorne, mutagene ali strupene za razmnoževanje – r/m/r)

(predložila Komisija)

OBRAZLOŽITVENI MEMORANDUM

1. UVOD IN KONTEKST

Direktiva Evropskega parlamenta in Sveta 94/60/ES z dne 27. julija 1976 o štirinajsti spremembi Direktive 76/769/EGS o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov[1] je uvedla seznam snovi, razvrščenih v 1. in 2. skupino rakotvornosti, mutagenosti ali strupenosti za razmnoževanje (r/m/r), v Dodatku k Prilogi I k Direktivi 76/769/EGS. V točkah 29, 30 in 31 iz Priloge I k Direktivi 76/769/EGS določa, da se te snovi ne smejo uporabljati v snoveh ali pripravkih, ki se dajejo v promet za prodajo širši javnosti. To so snovi, ki so bile predhodno navedene kot rakotvorne, mutagene ali strupene za razmnoževanje (r/m/r) v Prilogi I k Direktivi Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi[2]. Priloga I k Direktivi 67/548/EGS se redno dopolnjuje s prilagoditvami tehničnemu napredku.

Direktiva 94/60/ES tudi določa, da bo Komisija najpozneje v šestih mesecih po objavi prilagoditve tehničnemu napredku Priloge I k Direktivi Sveta 67/548/EGS predložila Evropskemu parlamentu in Svetu predlog direktive, ki ureja na novo razvrščene snovi v 1. in 2. skupino rakotvornosti, mutagenosti in strupenosti za razmnoževanje, zato da se dopolni Dodatek k Prilogi I k Direktivi 76/769/EGS.

Direktiva Komisije 2004/73/ES z dne 29. aprila 2004 o devetindvajseti prilagoditvi tehničnemu napredku Direktive Sveta 67/548/EGS[3], natančneje Priloga I k Direktivi, je dodala 146 vpisov s snovmi, ki so na novo razvrščene v 1. skupino rakotvornosti, 21 vpisov s snovmi, ki so na novo razvrščene v 2. skupino rakotvornosti, 152 vpisov s snovmi, ki so na novo razvrščene v 2. skupino mutagenosti, in 24 vpisov s snovmi, ki so na novo razvrščene v 2. skupino strupenosti za razmnoževanje. Predlaga se dopolnitev Dodatka k Prilogi I k Direktivi 76/769/EGS, ki ureja te na novo razvrščene snovi v okviru Direktive 67/548/EGS.

Ta devetindvajseta sprememba bo dodala 346 vpisov s snovmi, ki so na novo razvrščene ali prerazvrščene v okviru Direktive Komisije 2004/73/ES v Dodatku k Prilogi I k Direktivi 76/769/EGS. Med temi 346 vpisi pa jih 304 vsebuje snovi, za katere že velja omejitev prodaje prebivalstvu zaradi prejšnje razvrstitve med snovi r/m/r 1. ali 2. skupine. Zato se le 42 od teh vpisov nanaša na snovi, za katere se prvič uvaja omejitev prodaje prebivalstvu in so določene v točkah 29, 30 in 31 Priloge I k Direktivi 76/769/EGS.

Med 146 vpisi s snovmi, ki so na novo razvrščene v 1. skupino rakotvornosti, jih 145 pokriva snovi, ki so bile prej razvrščene v 2. skupino rakotvornosti. Zato je treba ustrezno dopolniti seznam, ki se nanaša na rakotvorne snovi 2. skupine.

Poleg tega je treba spremeniti številne vpise v Dodatku k Prilogi I k Direktivi 76/769/EGS, tako da se dopolni vsebino stolpca „Opombe“. Ta dopolnitev se nanaša na štiri vpise s snovmi, ki so razvrščene v 1. skupino rakotvornosti, 36 vpisov s snovmi, razvrščenimi 2. skupino rakotvornosti, šest vpisov s snovmi, razvrščenimi v 2. skupino mutagenosti, dva vpisa s snovmi, razvrščenimi v 1. skupino strupenosti za razmnoževanje, in tri vpise s snovmi, razvrščenimi v 2. skupino strupenosti za razmnoževanje.

2. UTEMELJITEV PREDLOGA IN UPOŠTEVANJE SUBSIDIARNOSTI

Kateri so cilji predloga v zvezi z obveznostmi Skupnosti?

Evropski parlament in Svet sta v okviru ukrepov na področju javnega zdravja sprejela akcijski načrt za boj proti raku (Sklep št. 646/1996/ES[4] in Sklep št. 1786/2002/ES[5]). V tem kontekstu je Skupnost zavezana h krepitvi in izboljševanju zdravja, preprečevanju bolezni in odvračanju potencialnih nevarnosti za zdravje, da bi zmanjšala nepotrebno obolevnost in prezgodnjo umrljivost ter invalidnost, ki omejuje dejavnost. Ker nadzora nad uporabo snovi, razvrščenih v 1. in 2. skupino rakotvornosti, mutagenosti ali strupenosti za razmnoževanje, s strani potrošnikov ni mogoče izvajati, se lahko zagotovi njihovo varstvo le z uvedbo omejitev za dajanje v promet snovi ali pripravkov, ki vsebujejo snovi r/m/r.

Po sprejetju Direktive 94/60/ES je Komisija pozvana, da predlaga direktive, ki prebivalstvu omejujejo uporabo snovi, ki so na novo razvrščene v 1. ali 2. skupino r/m/r.

Cilj predloga je ohranitev notranjega trga. Ko države članice sprejmejo nacionalne predpise, ki omejujejo dajanje v promet in uporabo nevarnih snovi in pripravkov, vključno s snovmi in pripravki r/m/r, se bodo pojavile trgovinske ovire zaradi razlik v zakonodaji držav članic. Cilj tega predloga je izboljšanje pogojev delovanja notranjega trga v korist varovanja zdravja ljudi in varstva potrošnikov.

Ali pobude izhajajo iz izključne pristojnosti Skupnosti ali iz deljene pristojnosti?

Ukrep za ohranitev notranjega trga za nevarne snovi in pripravke je v izključni pristojnosti Skupnosti. Ta pristojnost je bila določena z Direktivo Sveta 76/769/EGS.

Kateri ukrepi so na voljo Skupnosti?

Edini razpoložljivi ukrep je predložitev predloga za spremembo Direktive 76/769/EGS, in sicer devetindvajsete spremembe, ki določa usklajena pravila, ki urejajo uporabo snovi, razvrščenih v 1. ali 2. skupino r/m/r, z omejevanjem dajanja v promet snovi in pripravkov, ki vsebujejo take snovi r/m/r, za prodajo širši javnosti.

Ali so enotna pravila nujna? Ali ne zadostuje, če določimo cilje, ki jih morajo doseči države članice?

Predlagana devetindvajseta sprememba vzpostavlja enotna pravila za uporabo snovi, na novo razvrščenih v 1. ali 2. skupino r/m/r, z omejevanjem dajanja v promet snovi ali pripravkov, ki vsebujejo snovi r/m/r, za prodajo širši javnosti. Zato zagotavlja visoko raven varovanja zdravja ljudi in varstva potrošnikov. Predlagana devetindvajseta sprememba je edini način za doseganje teh ciljev. Samo cilji ne bi zadostovali.

3. OSNOVA PREDLOGA

Predlagana devetindvajseta sprememba bi urejala snovi, na novo razvrščene ali prerazvrščene v 1. ali 2. skupino r/m/r v devetindvajseti prilagoditvi tehničnemu napredku Direktive 67/548/EGS z vstavljanjem teh v Dodatek k Prilogi I k Direktivi 76/769/EGS, da bi se omejila njihova uporaba v snoveh in pripravkih, ki se dajejo v promet za prodajo širši javnosti.

4. STROŠKI IN KORISTI

4.1. Stroški

Stroški v zvezi s snovmi, na novo razvrščenimi v 1. in 2. skupino rakotvornosti, mutagenosti ali strupenosti za razmnoževanje v devetindvajseti prilagoditvi tehničnemu napredku Direktive 67/548/EGS, so ocenjeni kot nizki zaradi omejene uporabe teh snovi s strani prebivalstva. Glede na razpoložljive informacije se veliko teh snovi, na novo razvrščenih kot r/m/r, uporablja kot surovine, vmesne produkte organske sinteze ali za določene profesionalne namene.

Poleg tega je bila večina snovi, naštetih v predlagani devetindvajseti spremembi, že predmet omejitve prodaje prebivalstvu zaradi njihove prejšnje razvrstitve v 1. ali 2. skupino r/m/r substance in so samo predmet prerazvrstitve ali so jim pripisane nove opombe. Dejansko se bo le 42 od 346 vpisov s snovmi, ki so na novo razvrščene, nanašalo na snovi, ki bodo predmet novih omejitev prodaje prebivalstvu.

Predlog je gospodaren, saj bo zagotavljal bolj učinkovito varovanje zdravja potrošnikov brez znatnega vpliva v ekonomskem smislu ali v smislu izgube delovnih mest, glede na to, da je uporaba teh nevarnih snovi omejena za prebivalstvo.

4.2. Koristi

Glede 42 vpisov s snovmi, na novo razvrščenih kot rakotvorne, mutagene ali strupene za razmnoževanje bo predlagana omejitev prodaje prebivalstvu zagotovila, da se snovi, razvrščene v 1. in 2. skupino rakotvornosti, mutagenosti in strupenosti za razmnoževanje, ne uporabljajo v snoveh in pripravkih, ki se dajejo v promet za prodajo širši javnosti. Korist, ki jo prinaša predlog, je povečana raven varstva potrošnikov.

5. SORAZMERNOST

Direktiva 94/60/EGS določa, da bo predlog Komisije za direktivo, ki ureja snovi, na novo razvrščene v 1. in 2. skupino rakotvornosti, mutagenosti in strupenosti za razmnoževanje, upošteval nevarnosti in prednosti na novo razvrščenih snovi in tudi zakonodajo Skupnosti o analizah tveganja.

Med pripravljanjem tega predloga je Komisija iskala vse razpoložljive podatke o uporabi teh obravnavanih snovi, da bi bilo doseženo ustrezno ravnovesje. V tem kontekstu je treba opomniti, da je bila večina snovi že predmet omejitve prodaje prebivalstvu zaradi njihove prejšnje razvrstitve v 1. ali 2. skupino r/m/r in so samo predmet prerazvrstitve ali so jim pripisane nove opombe. Zato pričujoči predlog nima nobenega vpliva.

Glede preostalih snovi (zajetih v 42 od 346 vpisov), ki še niso bile predmet omejitve uporabe v snoveh in pripravkih, ki se dajejo v promet za prodajo širši javnosti in so določeni v točkah 29, 30 in 31 Priloge I k Direktivi 76/769/EGS, in v skladu z razpoložljivimi podatki in izidom posvetovanj z interesnimi skupinami se zdi, da se veliko število teh snovi uporablja kot surovine, vmesne produkte organske sinteze ali za določene profesionalne namene in ne za snovi in pripravke, ki se dajejo v promet za prodajo širši javnosti in da ne obstaja potreba po določenih odstopanjih v pričujočem predlogu.

Zato bi devetindvajseta sprememba prinesla koristi na področju varovanja zdravja ljudi in varstva okolja. To bo doseženo z malo stroški.

6. OPRAVLJENA POSVETOVANJA MED PRIPRAVO OSNUTKA 29. SPREMEMBE

Posvetovanja so bila opravljena s številnimi organizacijami, med drugim s CEFIC (Svet evropske kemijske industrije), s CONCAWE (Ohranjanje čistega ozračja in voda v Evropi), z Eurometaux (Evropsko združenje za kovine) in z BLIC (Evropsko združenje na področju gumarske industrije) ter z BEUC (Evropska potrošniška organizacija). Posvetovanje s strokovnjaki iz držav članic je bilo opravljeno 15. julija 2004.

7. SKLADNOST S POGODBO

Namen tega predloga je ohranitev notranjega trga in sočasno zagotavljanje visoke ravni varovanja zdravja potrošnikov ter varstva okolja in je zato skladen s členom 95(3) Pogodbe.

8. EVROPSKI PARLAMENT IN EKONOMSKO-SOCIALNI ODBOR

V skladu s členom 95 Pogodbe se uporablja postopek soodločanja z Evropskim parlamentom. Posvetovati se je treba z Ekonomsko-socialnim odborom.

2004/0225 (COD)

Predlog

DIREKTIVA EVROPSKEGA PARLAMENTA IN SVETA

o devetindvajseti prilagoditvi Direktive Sveta 76/769/EGS o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov (snovi, razvrščene kot rakotvorne, mutagene ali strupene za razmnoževanje – r/m/r)

(Besedilo velja za EGP)

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o ustanovitvi Evropske skupnosti in zlasti člena 95 Pogodbe,

ob upoštevanju predloga Komisije[6],

ob upoštevanju mnenja Ekonomsko-socialnega odbora[7],

v skladu s postopkom, določenim v členu 251 Pogodbe[8]:

ob upoštevanju naslednjega:

Ukrepi, določeni v tej direktivi, sodijo v okvir akcijskega načrta iz Sklepa št. 1786/2002/ES Evropskega parlamenta in Sveta z dne 23. septembra 2002 o sprejetju programa ukrepov Skupnosti na področju javnega zdravja (2003-2008)[9]. V skladu s tem sklepom je Skupnost zavezana h krepitvi in izboljševanju zdravja, preprečevanju bolezni in odvračanju potencialnih nevarnosti za zdravje, da bi zmanjšala nepotrebno obolevnost in prezgodnjo umrljivost ter invalidnost, ki omejuje dejavnost.

Snovi, ki so navedene v Prilogi I k Direktivi Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi[10] in so razvrščene v 1. ali 2. skupino rakotvornosti, lahko povzročijo raka. Snovi, ki so navedene v Prilogi I k Direktivi 67/548/EGS in so razvrščene v 1. ali 2. skupino mutagenosti, lahko povzročijo dedno genetsko okvaro. Snovi, ki so navedene v Prilogi I k Direktivi 67/548/EGS in so razvrščene v 1. ali 2. skupino strupenosti za razmnoževanje, lahko povzročijo hibe pri rojstvu ali škodujejo plodnosti.

Da bi se izboljšalo varovanje zdravja ljudi in varstvo potrošnikov, je treba urediti uporabo snovi, po novem razvrščenih v 1. in 2. skupino rakotvornosti, mutagenosti ali strupenosti za razmnoževanje, in omejiti dajanje v promet in prodajo snovi in pripravkov, ki te snovi vsebujejo, prebivalstvu.

Direktiva Sveta 76/769/EGS z dne 27. julija 1976 o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov[11] določa omejitve pri trženju in uporabi nekaterih nevarnih snovi in pripravkov ter je med drugim namenjena izboljšanju varovanja zdravja ljudi in varstva potrošnikov.

Direktiva 94/60/ES Evropskega parlamenta in Sveta z dne 20. decembra 1994 o štirinajsti spremembi Direktive 76/769/EGS[12] določa v obliki Dodatka k Prilogi I k Direktivi 76/769/EGS seznam snovi, ki so razvrščene v 1. ali 2. skupino rakotvornosti, mutagenosti ali strupenosti za razmnoževanje. Prodajo teh snovi in pripravkov, ki jih vsebujejo, prebivalstvu je treba omejiti.

Direktiva 94/60/ES določa, da bo Komisija najpozneje v šestih mesecih po objavi v Uradnem listu Evropske unije predložila Evropskemu parlamentu in Svetu prilagoditev tehničnemu napredku Priloge I k Direktivi Sveta 67/548/EGS, ki vsebuje snovi, razvrščene v 1. ali 2. skupino rakotvornosti, mutagenosti ali strupenosti za razmnoževanje, predlog direktive, ki ureja na novo razvrščene snovi, zato da se dopolni Dodatek k Prilogi I k Direktivi 76/769/EGS. Tak predlog Komisije bo upošteval nevarnosti in prednosti na novo razvrščenih snovi in tudi zakonodajo Skupnosti o analizah tveganja.

Direktiva Komisije 2004/73/ES z dne 29. aprila 2004 o devetindvajseti prilagoditvi tehničnemu napredku Direktive Sveta 67/548/EGS[13], natančneje Priloga I k Direktivi, vsebuje 146 vpisov s snovmi, ki so na novo razvrščene v 1. skupino rakotvornosti, 21 vpisov s snovmi, ki so na novo razvrščene v 2. skupino rakotvornosti, 152 vpisov s snovmi, ki so na novo razvrščene v 2. skupino mutagenosti, in 24 vpisov s snovmi, ki so na novo razvrščene v 2. skupino strupenosti za razmnoževanje.

Direktiva Komisije 2004/73/ES spreminja tudi opombe v zvezi z identifikacijo, razvrščanjem in označevanjem, ki so pripisane štirim snovem, razvrščenim v 1. skupino rakotvornosti, 36 vpisom s snovmi, razvrščenimi 2. skupino rakotvornosti, šestim vpisom s snovmi, razvrščenimi v 2. skupino mutagenosti, dvema vpisoma s snovmi, razvrščenimi v 1. skupino strupenosti za razmnoževanje, in trem vpisom s snovmi, razvrščenimi v 2. skupino strupenosti za razmnoževanje. Seznam v Dodatku k Prilogi I k Direktivi 76/769/EGS je treba ustrezno spremeniti.

Upoštevajo se tveganja in prednosti snovi, ki so v Direktivi 2004/73/ES na novo razvrščene v 1. ali 2. skupino rakotvornosti, mutagenosti in strupenosti za razmnoževanje, zlasti tista v zvezi s snovmi, za katere še ni bila omejena uporaba v snoveh in pripravkih, ki se dajejo v promet za prodajo širši javnosti (zaradi prejšnje razvrstitve). Zaključek analize je, da se te na novo razvrščene snovi lahko vstavijo v Dodatek k Prilogi I k Direktivi 76/769/EGS.

Ta direktiva se uporablja brez poseganja v predpise Skupnosti, ki določajo minimalne zahteve za varovanje delavcev, vsebovane v Direktivi Sveta 89/391/EGS z dne 12. junija 1989 o uvedbi ukrepov za spodbujanje izboljšav na področju varnosti in zdravja delavcev pri delu[14] ter v posamičnih direktivah, ki so na njej zasnovane, zlasti v Direktivi Sveta 90/394/EGS z dne 28. junija 1990 o varovanju delavcev pred tveganji zaradi izpostavljenosti rakotvornim snovem pri delu[15] –

SPREJELA NASLEDNJO DIREKTIVO:

Člen 1

Dodatek k Prilogi I k Direktivi 76/769/EGS se spremeni v skladu s Prilogo k tej direktivi.

Člen 2

1. Države članice sprejmejo zakone in druge predpise, potrebne za uskladitev s to direktivo, najpozneje do [[16]]. Komisiji nemudoma predložijo besedila navedenih predpisov in korelacijsko tabelo med navedenimi predpisi in to direktivo.

Navedeni predpisi se uporabljajo od [[17]].

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 3

Ta direktiva začne veljati […] dan po objavi v Uradnem listu Evropske unije.

Člen 4

Ta direktiva je naslovljena na države članice.

V Bruslju,

Za Evropski parlament Za Svet

Predsednik Predsednik

[…][…] PRILOGA

1. Naslov „Opombe“ v Predgovoru se spremeni na naslednji način:

(a) Vstavijo se naslednje opombe:

„Opomba A:

Na etiketi mora biti ime snovi navedeno v obliki enega od poimenovanj, ki jih navaja Priloga I k Direktivi 67/548/EGS (glej člen 23(2)(a)).

V Prilogi I k Direktivi 67/548/EGS je v nekaterih primerih uporabljen splošen opis, denimo ,... spojine‘ ali ,... soli‘. V tem primeru mora proizvajalec ali katera koli druga oseba, ki takšno snov daje v promet, na etiketi navesti njeno pravilno kemijsko ime, pri čemer je treba ustrezno upoštevati poglavje z naslovom ,Nomenklatura‘ iz Predgovora.

Direktiva 67/548/EGS tudi zahteva, da so simboli, napisi za opozarjanje na nevarnost ter stavki R in S, ki se uporabljajo za vsako posamezno snov, enaki tistim, ki so navedeni v Prilogi I (člen 23(2)(c), (d) in (e)).

Za snovi, ki spadajo v eno od posebnih skupin snovi, vključenih v Prilogo I k Direktivi 67/548/EGS, so simboli, napisi za opozarjanje na nevarnost ter stavki R in S, ki se uporabljajo za vsako posamezno snov, enaki tistim, ki so navedeni v ustreznem vpisu v Prilogi I.

Za snovi, ki spadajo v več kot eno skupino snovi, vpisanih v Prilogo I k Direktivi 67/548/EGS, morajo biti simboli, napisi za opozarjanje na nevarnost ter stavki R in S, ki se uporabljajo za vsako posamezno snov, enaki tistim, ki so navedeni v obeh ustreznih vpisih iz Priloge I. V primerih, ko sta v dveh vpisih za isto nevarnost podani dve različni razvrstitvi, se uporabi razvrstitev, ki odraža strožjo razvrstitev glede na nevarnost.“

„Opomba D:

Določene snovi, ki lahko spontano polimerizirajo oziroma se hitro razgradijo, se navadno dajejo v promet v stabilizirani obliki. V takšni obliki so navedene tudi v Prilogi I k Direktivi 67/548/EGS.

Vendar so takšne snovi včasih dane v promet v nestabilizirani obliki. V tem primeru mora proizvajalec ali katera koli druga oseba, ki takšno snov daje v promet, za imenom snovi na etiketi navesti še besedo ,nestabilizirano‘.“

„Opomba E:

Snovem s posebnimi učinki na zdravje ljudi (glej Poglavje 4 Priloge VI k Direktivi 67/548/EGS), ki so razvrščene v 1. ali 2. skupino rakotvornosti, mutagenosti in/ali strupenosti za razmnoževanje, je pripisana opomba E, če so hkrati označene tudi kot zelo strupene (T+), strupene (T) ali zdravju škodljive (Xn). Pri teh snoveh se pred standardna opozorila R20, R21, R22, R23, R24, R25, R26, R27, R28, R39, R68 (zdravju škodljivo), R48 in R65, vključno z vsemi kombinacijami teh standardnih opozoril R, pripiše beseda ,tudi‘.“

„Opomba H:

Razvrstitev in označitev te snovi se uporablja za nevarno(-e) lastnost(-i), ki je(so) označena(-e) s standardnim(-i) opozorilom(-i) v kombinaciji z navedeno skupino nevarnosti. Zahteve iz člena 6 Direktive 67/548/EGS glede proizvajalcev, distributerjev in uvoznikov te snovi se uporabljajo za vse druge vidike razvrščanja in označevanja. Za končno označitev se uporabljajo zahteve iz poglavja 7 Priloge VI k Direktivi 67/548/EGS.

Ta opomba se uporablja za nekatere snovi, pridobljene iz premoga in nafte, in za nekatere vpise za skupine snovi iz Priloge I k Direktivi 67/548/EGS.“

„Opomba S:

Te snovi ni treba označiti v skladu s členom 23 Direktive 67/548/EGS (glej poglavje 8 Priloge VI).“

(b) Opomba K se nadomesti z naslednjim besedilom:

„Opomba K:

Razvrščanja po rakotvornosti ali mutagenosti ni treba uporabljati, če je mogoče dokazati, da snov vsebuje manj kot 0,1 % m/m 1,3-butadiena (št. Einecs 203-450-8). Če snov ni razvrščena kot rakotvorna ali mutagena, je treba uporabiti najmanj stavke S (2-)9-16. Ta opomba se uporablja za nekatere kompleksne snovi, pridobljene iz nafte, iz Priloge I k Direktivi 67/548/EGS.“

2. Seznam iz naslova „Točka 29 – Rakotvorne snovi: 1. skupina rakotvornosti“ se spremeni na naslednji način:

(a) Dodajo se naslednji vpisi:

+++++ TABLE +++++

(b) Vpisi z indeksnimi številkami 024-001-00-0, 601-020-00-8, 612-022-00-3 in 612-042-00-2 se nadomestijo z naslednjimi:

+++++ TABLE +++++

3. Seznam iz naslova „Točka 29 – Rakotvorne snovi: 2. skupina rakotvornosti“ se spremeni na naslednji način:

(a) Dodajo se naslednji vpisi:

+++++ TABLE +++++

(b) Vpisi z indeksnimi številkami 007-008-00-3, 007-013-00-0, 016-023-00-4, 024-002-00-6, 024-003-00-1, 024-004-00-7, 024-004-01-4, 027-004-00-5, 027-005-00-0, 048-002-00-0, 048-006-00-2, 048-008-00-3, 048-009-00-9, 602-010-00-6, 602-073-00-X, 603-063-00-8, 605-020-00-9, 608-003-00-4, 609-007-00-9, 609-049-00-8, 611-001-00-6, 611-063-00-4, 612-035-00-4, 612-051-00-1, 612-077-00-3, 613-033-00-6, 648-043-00-X, 648-080-00-1, 648-100-00-9, 648-102-00-X, 648-138-00-6, 649-001-00-3, 649-002-00-9, 649-003-00-4, 649-004-00-X, 649-005-00-5 in 649-006-00-0 se nadomestijo z naslednjimi:

+++++ TABLE +++++

(c) V vpis z indeksno številko 611-063-00-4 se v stolpec „Št. CAS“ vstavi številka „164058-22-4“.

d) Vpisi z indeksnimi številkami 649-062-00-6, 649-063-00-1, 649-064-00-7, 649-065-00-2, 649-066-00-8, 649-067-00-3, 649-068-00-9, 649-069-00-4, 649-070-00-X, 649-071-00-5, 649-072-00-0, 649-073-00-6, 649-074-00-1, 649-075-00-7, 649-076-00-2, 649-077-00-8, 649-078-00-3, 649-079-00-9, 649-080-00-4, 649-081-00-X, 649-082-00-5, 649-083-00-0, 649-084-00-6, 649-085-00-1, 649-086-00-7, 649-087-00-2, 649-089-00-3, 649-090-00-9, 649-091-00-4, 649-092-00-X, 649-093-00-5, 649-094-00-0, 649-095-00-6, 649-096-00-1, 649-097-00-7, 649-098-00-2, 649-099-00-8, 649-100-00-1, 649-101-00-7, 649-102-00-2, 649-103-00-8, 649-104-00-3, 649-105-00-9, 649-106-00-4, 649-107-00-X, 649-108-00-5, 649-109-00-0, 649-110-00-6, 649-111-00-1, 649-112-00-7, 649-113-00-2, 649-114-00-8, 649-115-00-3, 649-116-00-9, 649-117-00-4, 649-120-00-0, 649-121-00-6, 649-122-00-1, 649-123-00-7, 649-124-00-2, 649-125-00-8, 649-126-00-3, 649-127-00-9, 649-128-00-4, 649-129-00-X, 649-130-00-5, 649-131-00-0, 649-132-00-6, 649-133-00-1, 649-134-00-7, 649-135-00-2, 649-136-00-8, 649-137-00-3, 649-138-00-9, 649-139-00-4, 649-140-00-X, 649-141-00-5, 649-142-00-0, 649-143-00-6, 649-144-00-1, 649-145-00-7, 649-146-00-2, 649-147-00-8, 649-148-00-3, 649-149-00-9, 649-150-00-4, 649-151-0-X, 649-152-00-5, 649-153-00-0, 649-154-00-6, 649-155-00-1, 649-156-00-7, 649-157-00-2, 649-158-00-8, 649-159-00-3, 649-160-00-9, 649-161-00-4, 649-162-00-X, 649-163-00-5, 649-164-00-0, 649-165-00-6, 649-166-00-1, 649-167-00-7, 649-168-00-2, 649-169-00-8, 649-170-00-3, 649-171-00-9, 649-172-00-4, 649-173-00-X, 649-174-00-5, 649-177-00-1, 649-178-00-7, 649-179-00-2, 649-180-00-8, 649-181-00-3, 649-182-00-9, 649-183-00-4, 649-184-00-X, 649-185-00-5, 649-186-00-0, 649-187-00-6, 649-188-00-1, 649-189-00-7, 649-190-00-2, 649-191-00-8, 649-193-00-9, 649-194-00-4, 649-195-00-X, 649-196-00-5, 649-197-00-0, 649-198-00-6, 649-199-00-1, 649-199 -00-5, 649-200-00-5, 649-201-00-0, 649-202-00-6, 649-203-00-1, 649-204-00-7, 649-205-00-2, 649-206-00-8, 649-207-00-3, 649-208-00-9, 649-209-00-4 in 649-210-00-X se črtajo.

4. Seznam iz naslova „Točka 30 – Mutagene snovi: 2. skupina mutagenosti“ se spremeni na naslednji način:

(a) Dodajo se naslednji vpisi:

+++++ TABLE +++++

(b) Vpisi z indeksnimi številkami 024-002-00-6, 024-003-00-1, 024-004-00-7, 024-004-01-4, 048-006-00-2 in 048-008-00-3 se nadomestijo z naslednjimi:

+++++ TABLE +++++

5. V seznamu v poglavju „Točka 31 – Snovi, strupene za razmnoževanje: 1. skupina“ se vpisi z indeksno številko 082-001-00-6 in 082-002-00-1 nadomestijo z naslednjim:

+++++ TABLE +++++

6. Seznam iz naslova „Točka 31 – Snovi, strupene za razmnoževanje: 2. skupina strupenosti za razmnoževanje“ se spremeni na naslednji način:

(a) Dodajo se naslednji vpisi:

+++++ TABLE +++++

(b) Vpisi z indeksnimi številkami 048-006-00-2, 048-008-00-3 in 603-063-00-8 se nadomestijo z naslednjimi:

+++++ TABLE +++++

[1] UL L 365, 31.12.1994, str. 1.

[2] UL L 196, 16.8.1967, str. 1. Direktiva, kakor je bila nazadnje spremenjena z Direktivo Komisije 2004/73/ES (UL L 152, 30.4.2004, str. 1).

[3] UL L 152, 30.4.2004, str. 1.

[4] Sklep št. 646/96/ES Evropskega parlamenta in Sveta z dne 29. marca 1996 o sprejetju akcijskega načrta za boj proti raku v okviru ukrepov na področju javnega zdravja (1996 do 2000) (UL L 95, 16.4.1996, str. 9), kakor je bil spremenjen s Sklepom št. 521/2001/ES (UL L 79, 17.3.2001, str. 1), ki je podaljšal veljavnost akcijskega načrta do konca 2002.

[5] Sklep št. 1786/2002/ES Evropskega parlamenta in Sveta z dne 23. septembra 2002 o sprejetju programa ukrepov Skupnosti na področju javnega zdravja (2003-2008) (UL L 271, 9.10.2002, str. 1).

[6] UL C […], […], str. […].

[7] UL C […], […], str. […].

[8] UL C […], […], str. […].

[9] UL L 271, 9.10.2002, str. 1. Sklep, kakor je bila nazadnje spremenjen s Sklepom št. 786/2004/ES (UL L 138, 30.4.2004, str. 7).

[10] UL L 196, 16.8.1967, str. 1. Direktiva, kakor je bila nazadnje spremenjena z Direktivo Komisije 2004/73/ES (UL L 152, 30.4.2004, str. 1).

[11] UL L 262, 27.9.1976, str. 201.

[12] UL L 365, 31.12.1994, str. 1.

[13] UL L 152, 30.4.2004, str. 1.

[14] UL L 183, 29.6.1989, str. 1.

[15] UL L 196, 26.7.1990, str. 1. Direktiva, kakor je bila nazadnje spremenjena z Direktivo Sveta 1999/38/ES (UL L 138, 1.6.1999, str. 66).

[16] [12 mesecev po začetku veljavnosti te direktive.]

[17] [18 mesecev po začetku veljavnosti te direktive.]